डेटिंग की खबरों के बीच एक- साथ हुए स्पॉट, दोनों साथ में कर रहे बॉलीवुड डेब्यू
,शाहरुख खान की बेटी सुहाना खान और अमिताभ बच्चन के नाती अगस्त्या नंदा काफी लंबे समय से रिलेशनशिप की खबरों को लेकर सुर्खियां बटोर रहे हैं। रिपोर्ट्स की माने तो दोनों एक दूसरे को डेट कर रहे हैं। हाल ही में दोनों को एक साथ
शाहरुख खान की बेटी सुहाना खान और अमिताभ बच्चन के नाती अगस्त्या नंदा काफी लंबे समय से रिलेशनशिप की खबरों को लेकर सुर्खियां बटोर रहे हैं। रिपोर्ट्स की माने तो दोनों एक दूसरे को डेट कर रहे हैं। हाल ही में दोनों को एक साथ स्पॉट किया गया, जिसका एक वीडियो सामने आया है। वीडियो में सुहाना, अगस्त्या के साथ नजर आईं।
दोस्त के घर के बाहर हुए स्पॉट 
शुक्रवार रात सुहाना और अगस्त्या को एक साथ देखा गया। दोनों अपने एक दोस्त के घर के बाहर नजर आए। वीडियो में सुहाना ब्लैक और ब्लू जीन्स में नजर आ रही हैं, वहीं अगस्त्या ब्लैक टीशर्ट मैचिंग जीन्स में दिखाई दिए। ये वीडियो तेजी से सोशल मीडिया पर वायरल हो रहा है।
बता दें, सुहाना और अगस्त्या जोया अख्तर की फिल्म 'द आर्चीज' से बॉलीवुड डेब्यू कर रहे हैं। इस फिल्म में इन दोनों के अलावा बोनी कपूर की बेटी खुशी कपूर, अदिति सहगल, वेदांग रैना, युवराज मेंदा और मिहिर आहूजा भी नजर आएंगे।
फिल्म के सेट पर बढ़ी नजदीकियां
सुहाना और अगस्त्या की नजदीकियां 'द आर्चिज' की शूटिंग के दौरान बढ़ी हैं। फिल्म से जुड़े एक सोर्स के मुताबिक फिल्म के सेट पर दोनों काफी ज्यादा समय एक साथ बिताते थे। पिछले साल कपूर फैमिली के क्रिसमस सेलिब्रेशन में द आर्चीज की पूरी टीम को इनवाइट किया गया था। इस सेलिब्रेशन में सुहाना खान और अगस्त्या नंदा भी शामिल हुए थे। इस दौरान दोनों ने एक दूसरे की फैमिली से मुलाकात की।